Πίτσα με σπιτική ζύμη, βλίτα, λούντζα και αυγό
Μια σούπερ καλοκαιρινή πίτσα με ελληνική σφραγίδα. Τη φτιάχνουμε με σπιτική ζύμη, βλίτα, λούντζα και αυγό και τη συνοδεύουμε με ένα δροσερό ελληνικό ροζέ.
130 γρ. αλεύρι για όλες τις χρήσεις, 1/2 κουτ. γλυκού ξερή μαγιά, 1/2 κουτ. γλυκού ζάχαρη, 50 ml χλιαρό νερό, 1/4 κουτ. γλυκού αλάτι, 30 ml ελαιόλαδο, 4 ώριμες ντομάτες, τριμμένες στο χοντρό του τρίφτη, 1 σκελίδα σκόρδου, ψιλοκομμένη, 2 κουτ. σούπας φύλλα βασιλικού ή δυόσμου, ψιλοκομμένα, 30 ml ελαιόλαδο, αλάτι, φρεσκοτριμμένο πιπέρι, 300 γρ. βλίτα (μόνο τα φύλλα), καλά πλυμένα, 150 γρ. κασέρι Ξάνθης, τριμμένο, 10 λεπτές φέτες λούντζα (κυκλαδίτικο αλλαντικό από χοιρινό κόντρα φιλέτο και μυρωδικά - σε μεγάλα σούπερ μάρκετ και παντοπωλεία), 2 αυγά
Για την πίτσα με σπιτική ζύμη, βλίτα, λούντζα και αυγό, σε ένα μπολ βάζουμε τη μαγιά, τη ζάχαρη και το νερό και ανακατεύουμε με ένα κουτάλι μέχρι να διαλυθεί η μαγιά. Αφήνουμε στην άκρη για 15 λεπτά, μέχρι να αρχίσει να φουσκώνει και να αφρίζει. Σε ένα μεγάλο και βαθύ μπολ ρίχνουμε το αλεύρι, το λάδι και αλάτι και ανακατεύουμε. Σχηματίζουμε στο αλεύρι μια λακκούβα και εκεί ρίχνουμε το μείγμα της μαγιάς.Ζυμώνουμε με τα χέρια μας για περίπου 5 - 6 λεπτά, μέχρι να αναμειχθούν τα υλικά και να σχηματιστεί μια μαλακή ζύμη. Καλύπτουμε με μεμβράνη και αφήνουμε για 20 λεπτά, μέχρι σχεδόν να διπλασιαστεί. Ξαναζυμώνουμε για 1 - 2 λεπτά, ίσα να ξεφουσκώσει, και πλάθουμε σε μπάλα. Καλύπτουμε με μεμβράνη και αφήνουμε άλλα 20 λεπτά, να διπλασιαστεί σε όγκο. Αλευρώνουμε μια λεία επιφάνεια εργασίας. Ανοίγουμε τη ζύμη με τα δάχτυλά μας και με κυκλικές κινήσεις σχηματίζουμε έναν λεπτό δίσκο διαμέτρου περίπου 36 - 38 εκ. και πάχους περίπου 2 - 3 χλστ. Εναλλακτικά, ανοίγουμε τη ζύμη με τον πλάστη, αλευρώνοντάς τον όμως τακτικά για να μην κολλήσει πάνω του η ζύμη. Λαδώνουμε το ταψί ή το καλύπτουμε με λαδόχαρτο και απλώνουμε πάνω τη ζύμη.Σε μια κατσαρόλα με άφθονο νερό που κοχλάζει βράζουμε τα χόρτα για 2 - 3 λεπτά, μέχρι να μαλακώσουν ελαφρώς. Ρίχνουμε την ντομάτα, αλατοπίπερο και μαγειρεύουμε για 15 λεπτά, να εξατμιστούν τα υγρά. Προσθέτουμε τα αρωματικά, αλάτι, πιπέρι και αποσύρουμε.Σε μια κατσαρόλα με άφθονο νερό που κοχλάζει βράζουμε τα χόρτα για 2 - 3 λεπτά, μέχρι να μαλακώσουν ελαφρώς. Ξεπλένουμε με κρύο νερό και στραγγίζουμε. Προθερμαίνουμε το φούρνο στους 200° C.Aπλώνουμε πάνω στη ζύμη τη σάλτσα, σκορπίζουμε τα χόρτα και τη λούντζα και καλύπτουμε με το κασέρι. Ψήνουμε για περίπου 10 λεπτά. Ξεφουρνίζουμε για λίγο, σπάμε τα δύο αυγά, «μάτια», στο κέντρο της πίτσας, αλατοπιπερώνουμε και συνεχίζουμε το ψήσιμο για άλλα 4 - 5 λεπτά, μέχρι να σφίξουν τα αυγά και να γίνει η ζύμη. 
Αλεύρι (ζύμες),Αλλαντικά,Βλίτα